Врз основа на одредбите од Законот за здруженија и фондации, Законот за волонтерство и Статутот на Здружението \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Претседателот на Здружението на \_\_\_\_\_\_\_\_\_\_\_година го донесе следниот

**ПРАВИЛНИК**

За волонтерска работа во \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I Предмет**

**Член 1**

Со овој Правилник се уредуваат условите под кои едно лице може да волонтира во Здружението, начинот на избор на лица за волонтирање, програмата за волонтирање и следење на волонтерската работа во Здружението.

**Член 2**

Волонтерската работа ќе биде организирана во канцелариите на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Член 3**

Волонтерите работата во Здружението ја извршуваат доброволно и без паричен надомест.

За време на волонтерската програма, Здружението се обврзува да ги надомести патните трошоци на секој волонтер во двете насоки од адресата на живеење/престојување во \_\_\_\_\_\_\_\_\_до канцеларијата на Здружението, и обратно, во висина на месечен автобуски билет.

**II Цел на програмата**

**Член 4**

Целите на волонтерската програма се:

* Запознавање на волонтерите со работата на Здружението
* Запознавање на волонтерите со основите на административна и координативна работа во рамките на едно здружение на граѓани,
* Развивање на чувство за правичност, заштита на работничките и другите човекови права
* Развивање на тимски дух, професионалност и колегијалност
* Стекнување на вештини за пишување на поднесоци и формална комуникација со државни институции
* Стекнување на вештини за комуникација со клиенти
* Стегнување на организациски вештини

**III Волонтерска програма**

**Член 5**

Волонтерската работа ќе биде организирана во 2 фази и ќе трае не повеќе од 1 година, независно од времетраењето на секоја фаза посебно.

**Фаза 1:** Запознавање со административното работење на Здружението

**Времетраење: 2 недели**

**Одговорно лице за спроведување на програмата:**  Административен асистент/Одговорно лице за комуникација и координација

**Активности:** - следење и помош на работата на Административниот асистент/Одговорното лице за комуникација и координација

* + Вршење на административна работа на ниво на извршна канцеларија
	+ Запознавање со работата и целите на Здружението, основните принципи и начинот на извршување на работата.
	+ Асистирање и логистичка помош при организација на настани од страна на Здружението

**Фаза 2:** Работа на проекти (програмски дел)

**Времетраење: --- месеци. Одговорно лице за спроведување на програмата:**  За секој од деловите, одговорен е проектниот координатор кој се бави со соодветна активност. Координаторот е одговорен за спроведување на фазата и должен е да го известува Претседателот доколку волонтерот не се придржува на дадените обврски.

**Активности:** - запознавање со работата на секој од аспектите на работење на Здружението

* + Стекнување на практични вештини за комуникација со целни групи и интервју на ранливи категории
	+ Составување на полномошно
	+ Состав на краток опис и утврдување на мерки кои треба да се преземат во конкретниот случај
	+ Стекнување на основни знаења за планирање и навремена имплементација на проекти
	+ Присуство на обуки и тренинзи наменето за лица ангажирани во Здружението;

Правните мислења остануваат сопственост на Здружението, но волонтерот го задржува моралното право да биде наведен како автор на истото, а менторот да биде наведен како ментор.

**Член 6**

По завршувањето на волонтерската работа, волонтерот добива потврда за извршена волонтерска работа за да му користи во понатамошната кариера.

**IV Начин и критериуми за избор на волонтери**

**Член 7**

Најдоцна 1 месец пред почетокот на волонтерската програма, се објавува Оглас за волонтерска програма. Огласот се објавува на Фејсбук, на страницата на Здружението и други социјални мрежи.

Аплицирањето за волонтерската програма ќе се врши преку е-маил, со доставување на кратка биографија и мотивационо писмо.

Волонтерите ги избира Претседателот и во најкус можен рок по изборот ги запознава со работата на здружението и распоредот на активности согласно волонтерската програма.

**Член 8**

Волонтери во волонтерската програма на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ можат да бидат:

**IV Преодни и завршни одредби**

**Член 9**

За се што не е регулирано со овој Правилник, се применуваат Законот за волонтерство, Статутот и интерните акти на Здружението.

**Член 10**

Овој Правилник стапува на сила со денот на неговото донесување.